Nancy Drew-bøkene fikk et uventet salgsmessig oppsving fra siste halvdel av 1960-årene. Serielitteratur for barn var i USA inne i en nedadgående trend som hadde startet på sent femti-tall, men i 1971 solgte Nancy Drew fremdeles en million bøker i året. Salgstallene fortsatte å stige utover i 1970-årene. For første gang ble Nancy Drew omtalt som pop-ikon. Noe overraskende ble hun også omfavnet av deler av kvinnebevegelsen.